ಬಾಬು ಪರವೆರ್ ಒರಿ ಮಲ್ಲ ಹಿರಿಯ ಭೂತ ಕಲಾವಿದೆರ್. ಬಾಬು ಪರವೆರ್ ಬಂಟ್ವಾಳ ತಾಲೂಕು ವಿಟ್ಲ ಕಾಪು ಮಜಲ್ದಾರ್. ಮೇರೆನ ಹಿರಿಯೆರ್ಲಾ ಬೂತ ಕಲಾವಿದೆರೇ. ಅಮ್ಮೆರ್ ಪಕ್ರು ಪರವೆರ್. ವಿಟ್ಲ ಸೀಮೆಡ್ ಭೂತ ಕಟ್ಟುನೆಟ್ ಮೇರೆನವು ಮಲ್ಲ ಪುದರ್. ರಾಜಂದೈವೊಲಾಯಿನ ಮಲರಾಯೆ, ಪಿಲಿಚಾಮುಂಡಿ, ಪಂಜುರ್ಲಿ, ಉಳ್ಳಾಲ್ತಿ ಇಂಚಿನ ಮಾತ ಬೂತೊಲೆಗ್ ಕಟ್ಟ್ದ್ ಕಾರಣಿಕೊ ಮೆರೆಯಿನಕುಲು. ಮೇರೆ ಮಗೆ ಬಾಬು ಪರವೆರ್ಲಾ ಅಮ್ಮೆರೆನವೇ ಪರಂಪರೆನ್ ಮುಂದುವರಿಸಾವೊಂದು ಉಲ್ಲೆರ್. ಬಂಟ್ವಾಳ ತಾಲುಕುದ ಕೇಪು, ಕೆಲೆಂಜ, ಅನಂತಾಡಿಡ್ ಮೇರ್ ಕಟ್ಟುನ ಉಳ್ಳಾಲ್ತಿ ಮೆಚ್ಚಿ ಪುದರ್ ಪಡೆಯಿನವು. ಮೇರ್ ಕಟ್ಟುನ ಮಲರಾಯೆ ದೈವೊ ಪುಗರ್ತೆ ಪಡೆಯಿನವು. ಪಾರಂಪರಿಕ ಬಣ್ಣಗಾರಿಕೆ, ಕುಣಿತ, ಪಾತೆರೊ,ಅಣಿ ವಿನ್ಯಾಸೊ ಉಂದು ಮಾತ ಪುದರ್ ಪಡೆಯಿನವೇ. ಪಾಳೆನ್ ವಿವಿಧ ಆಕೃತಿಡ್ ಕೊಯಿದ್ ಅಟ್ಟೆಗ್ ಒಂಜೊಂಜೆನೇ ತಿಕ್ಕಾದ್ ಮಲ್ಪಿ ಬೃಹತ್ ಅಣಿ ತೂವೊಡಾಯಿನವೇ. ಇತ್ತೆದ ಕಲಾವಿದೆರ್ ಆಧುನಿಕತೆಗ್ ಒಗ್ಗೊಂದೆರ್ಂಡಲಾ ಬಾಬು ಪರವೆರ್ ಮಾತ್ರ ಪರತ್ತ್ನೇ ಒರಿತ್ತೊಂದೆರ್. ಭೂತೊದ ಪಾತೆರೊಡೇ ಪನ್ಪುನಾಂಡ ಪರತ್ತ್ನ್ ನಿಗಿಪ್ಪಡ ಪೊಸತ್ತ್ನ್ ತೋಡಡ ಪನ್ಪಿಲೆಕ ಪರಂಪರೆದ ಶೈಲಿಯೇ ಮೇರೆನ ಜೀವಾಳ. ಆರ್ಥಿಕವಾದ್ ಮೇರ್ ಬಡವೆರಾಂಡಲಾ ಸಾಂಸ್ಕೃತಿಕವಾದ ಮಲ್ಲ ಶ್ರೀಮಂತೆರ್ಂದ್ ಪನೊಲಿ. ಮೇರೆನ ಸೇವೆನ್ ಪರಿಗಣಿಸಾದ್ ಕರ್ನಾಟಕ ಸರಕಾರದ ಜಾನಪದ ಬುಕ ಯಕ್ಷಗಾನ ಅಕಾಡೆಮಿ ಪುರಸ್ಕಾರೊ ಕೊರ್ದ್ ಗೌರವಿಸಾದ್ಂಡ್. ಪ್ರಕೃತ ಮೇರ್ ಅನಾರೋಗ್ಯ ಬುಕ ವಯಸ್ಸ್ಡ್ದಾದ್ ಭೂತೊ ಕಟ್ಟುನ ಕಡಮ ಮಂತ್ದೆರ್. ಮೇರೆಗ್ ನನಲಾ ಮಸ್ತ್ ಗೌರವೊಲು ತಿಕಡ್ಂದ್ ತುಳುವೆರೆನ ಹಾರೈಕೆ.

ಉಡುಪಿಡ್ ಅತ್ಯಂತ ಪ್ರಸಿದ್ದ ಸೊಸೈಟಿಡ್ ""ಬಡಗಬೆಟ್ಟು ಕ್ರೆಡಿಟ್ ಕೋ-ಆಪರೇಟೀವ್ ಸೊಸೈಟಿ"" ಪನ್ಪಿನಲ ಒಂಜಿ. ಕಿನ್ಯ ಒಂಜಿ ಕೋಣೆಡ್ ಶುರುವಾತಿನ ಉಂದು ಬ್ಯಾಂಕ್ ಇನಿಕ್ ಏಳ್ ಶಾಖೆಲ್ಡ್ ಬೊಳೆತ್ದ್ ತನ್ನ ಸೇವೆ ಸಲ್ಲಿಸೊವೊಂದುಂಡು. ಉಡುಪಿ ಮಿಶನ್ ಕಂಪೌಂಡ್ಡ್ ನೆತ್ತ ಪ್ರಧಾನ ಕಚೇರಿ ಬೊಕ್ಕ ಮುಖ್ಯ ಶಾಖೆ ಉಂಡು. ಇಂದ್ರಾಳಿ, ಬೈಲೂರು, ಉದ್ಯಾವರ, ಅಂಬಾಗಿಲು ಬೊಕ್ಕ ಮಲ್ಪೆ ಶಾಖೆಲೊಡು ತನ್ನ ನಿಸ್ವಾರ್ಥ ಸೇವೆ ಸಲ್ಲಿಸೊವೊಂದುಂಡು. ಪ್ರಧಾನ ವ್ಯವಸ್ಥಾಪಕರಾ

ಕೆಲವು ನೆಂಪುದ ಸಂಚಿಲು ಸಾಹಿತಿಲೆನ ಸಮಗ್ರ ಸಂಪುಟದ ಲೆಕ್ಕಲಾ ಬರೊಂದುಂಡು. ಅಂತೂ ಈ ನೆಂಪು ಸಂಚಿಲು ಅದ್ಯಯನೊಗು ಯೋಗ್ಯದವು ಆದಿತ್ತ್‌ದ್ ಸಾಹಿತ್ಯಾಬ್ಯಾಸಿಲೆಗ್ ನೆತ್ತ ಪ್ರಯೋಜನ ಜಾಸ್ತಿ. ನೆಟೆ ನನಲಾ ಕೆಲವು ನೆಂಪು ಸಂಚಿ ಬೊಕ್ಕ ಸಮಗ್ರ ಸಂಚಿಳೆ ಪುದರ್ಲೆನ್ ತೆರಿಯೊನ್ಗ.

ನಂಜಿಬಟ್ಟಲ್:ತುಳುನಾಡ್‍ದ, ಇಲ್ಲಡೆದ ಸುತ್ತಮುತ್ತ ದಿಂಜ ಸಾಮಾನ್ಯವಾದ್ ತೋಜಿದು ಬರ್ಪಿನ ಅಂಚನೆ ಸಾಜವಾದ್ ಬುಳೆಪಿನ ಪೂತ ದೈ - ನಂಜಿಬಟ್ಟಲ್. ಬೊಲ್ದು ಬಣ್ಣದ ಎಲ್ಯ ಎಲ್ಯ ಪೊರ್ಲುದ ಪೂಕುಲು ದೇವೆರೆನ ಪೂಜೆಗುಲಾ ಉಪಯೋಗ ಆಪುಂಡು. ನಂದಿ ಬಟ್ಟಲು ನಂಮ ಭಾರತ ಮೂಲದ ಒಂಜಿ ಪೂತ ದೈ. ಉಂದು ಕರಾವಳಿಡ್ ದಿಂಜ ಬುಳೆಪುಂಡು. ನಂಮ ದೇಶೊಡು ಮಾತ್ರಾ ಅತ್ತ್, ಆಗ್ನೇಯೇಸಿಯಾದ ದೇಶೊಲೆಡುಲಾ ನಂದಿಬಟ್ಟಲುದ ದೈಕುಲು ತೋಜಿದ್ ಬರ್ಪಾ. ಸಿಂಗಾಪುರ,ಕುವಲಾ ಲಂಪುರ, ಬ್ಯಾಂಕಾಕು ದಂಚಿನ ಆಗ್ನೇಯೇಸಿಯಾದ ನಗರೊಲೆಡು ನಂದಿಬಟ್ಟಲುದ ದೈಕುಲೆನ್ ಸಾದಿದ ಬರಿಟು ಬೇಲಿ ಆಲಂಕಾರದ ಪೂತ ದೈಕುಲೆನ ರೂಪೊಡು ಬುಳೆಪಾವೆರು.

ಮೂರ್ಲೆ ಕಾರ್ಯ- ಸುಗ್ಗಿದ ಬೆನ್ನಿದ ಅಕೇರಿದ ದಿನೊ ನಲಿಕೆ ಜಾತಿದ ಪೊಂಜೊವುಲ್ ಗುತ್ತು, ಬೂಡು ಅರಮನೆತ ಎದುರುದ ಮೂರ್ಲೆ ಮಂಟಮೆದ ಎದುರುಡ್ ಪದ್ಯ ಪನೊಂದು ತೆಂಬರೆ ಬೊಟ್ಟೊಂದು ನಲಿಪುವೆರ್. ಮಂಟಮೆದ ಉಲಯಿ ಕಲಸೊಡ್ ನೀರ್ ದೀದ್ ಪೂಜೆ ಮನ್ಪುವೆರ್.

ತೂ ಪೊತ್ತಾದ್ ಅಟಿಲ್ ಮಲ್ಪುನ ಜಾಗೆನ್ ದಿಕ್ಕೆಲ್ ಪಂದ್ ಪನ್ಪೆರ್, ಕನ್ನಡೊಡು ಒಲೆ ಪಂದ್ ಪನ್ಪೆರ್, ದಿಕ್ಕೆಲ್‍ಗ್ ಕನಕ್ಕ್, ಮಡಲ್,ತೆಪ್ಪು,ತಿಪ್ಪಿ ಪೊತ್ತುನ ಮಾತೆನ್ಲಾ ಪಾಡ್‍ದ್ ತೂ ಮಲ್ಪುವೆರ್. ದಿಕ್ಕೆಲ್ ಉಪ್ಪುನ ಜಾಗೆನ್ ಅತ್ತ್ಂಡ ಕೋನೆನ್ ಅಟ್ಟಿಲ್ದ ಕೋಣೆ ಪಂದ್ ಪನ್ಪೆರ್. ಕನ್ನಡೊಡು ಅಡುಗೆ ಮನೆ ಪನ್ಪೆರ್. ಇಂಗ್ಲೀ‌‌‍ಶಡ್ kitchen, ಸಂಸ್ಕೃತೊದು ಪಾಕ ಶಾಲೆ ಪನ್ಪೆರ್.

ಪೊಂಜೊವುಲು ನೇಜಿ ನಡ್ನಗ ಅಕುಲೆಗ್ ಕೊರೊಂಗುದ ಪುಂಡು ತೋಜುಂಡು ಅವೆಟ್ ಒಂಜಿ ಕೊರೊಂಗು ಸದ್ದ್ ಇಜ್ಜಾಂದೆ ಮೀನ್ ಪತ್ತೆರ ಉಂತ್ದುಪ್ಪುನೆನ್ ತೂನಗ ನಾಚಿಗೆಡ್ ಉಂತಿನ ಮದಿಮಲ್ ಪೊಣ್ಣುನ ನೆಂಪಾದ್ ಸೂಚ್ಯ ಅರ್ಥೊದ ಈ ಪದೊ ಪನ್ಪೆರ್. ನೇಜಿದ ಬೇಲೆಡ್ ಆಂಜೊಲೆರ್ದ್ ಜಾಸ್ತಿ ಪೊಂಜೊವುಲು ಉಪ್ಪುನೆರ್ದಾತ್ರ ಪೊಂಜೊವುಲೆಗ್ ಸಂಬಂದ ಪಟ್ಟಿನ ಪದ್ದೈಯಿ ಬಂಗಾರ್, ಅಲಂಕಾರ ವಸ್ತುಲು, ಅಡ್ಪಿಲ್ಲ್ ದ ವಸ್ತುಲೆನ ಬಗ್ಗೆಟೆ ಓ ಬೇಲೆಪದೊಕುಲೆ ಜಾಸ್ತಿ ಉಪ್ಪುಂಡುಬೆನ್ನಿದ ಬೇಲೆಡ್ ಜಾತಿ ಭೇದ ಇಜ್ಜಾಂದೆ ಹಿಂದು,ಕ್ರಿಶ್ಚನ್ ಮುಸ್ಲಿಮ್ ಪೂರಾ ಒಟ್ಟಾದ್ ಬೆಂದೊಂದಿತ್ತೆರ್ ಬೊಕ್ಕ ಓ ಬೇಲೆಪದೊ ಪನೊಂದಿತ್ತೆರ್ ಪನ್ಪುನೆಗ್ ಕೆಲವು ಓ ಬೇಲೆಪದೊಕುಲು ಸಾಕ್ಷಿಯಾದುಂಡು.